Слабиот херој

Слабиот херој (; ) — јужнокорејска телевизиска серија напишана и режирана од Ју Су Мин, во соработка со Ким Џин Сок и Парк Дан Хи, со Парк Џи Хун во главната улога. Серијата е заснована на популарниот вебтун на Naver, Слабиот херој, од авторите Сопас и Ким Џин Сок (Разен), објавен во 2018 г.

Првите три епизоди премиерно биле прикажани на 27-миот меѓународен кинофестивал во Пусан, кој се одржал од 5 до 14 октомври 2022 г. Првата сезона била објавена на платформата Wavve на 18 ноември 2022 г. Втората сезона била објавена на Netflix на 25 април 2025 г.

 Содржина 

 Клас 1 (прва сезона) 
Јон Си Ун е меѓу најдобрите 1 % ученици во својата генерација и не го интересира ништо освен учењето. Иако е физички слаб, тој не отстапува пред насилниците во својата училница предводени од Џон Јонг Бин. Користејќи ги своите вештини за брзо донесување одлуки, знаењето од различни училишни предмети и предметите од неговата околина, Си Ун успева да се заштити од нивната секојдневна жестокост. Но кога ќе се најде во вистинска опасност, добива помош од Ан Су Хо, најсилниот борец во класот, и О Бом Сок, измачениот син на еден пратеник. Тројцата стануваат пријатели додека се обидуваат да го преживеат средношколскиот живот исполнет со насилство, учејќи што навистина значи да се биде силен.

 Клас 2 (втора сезона) 
Си Ун се префрла во ново средно училиште, „Унџанг“, но сѐ уште е прогонуван од траумите на неговите минати неуспеси. Тој гради нови пријателства со Парк Ху Мин, Со Џун Те и Го Хјун Так, но набрзо мора да се соочи со уште посурова група позната како „Сојузот“. Предводена од На Бек Џин и Гум Сонг Џе, оваа група го принудува Си Ун да се спротивстави на уште поголемо насилство и опасност.

 Улоги 

|-
| Парк Џи Хун || Јон Си Ун
|-
| Чои Хјун Вук || Ан Су Хо
|-
| Хонг Кјунг || О Бом Сок
|}

 Наводи 

 Надворешни врски 

 Матична страница

Категорија:Јужнокорејски телевизиски серии
Категорија:Телевизиски серии на корејски јазик